《送陈牧止客游江南特约石大师同舟》
明代·释今沼

与谁泛吴越，知己是高僧。对卧风吹席，清谈雪冻灯。

迹閒奇易览，事胜物庸憎。拟欲邀余去，羸疴恨不能。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。